|  |  |
| --- | --- |
|  | **International Police Association (IPA) – Slovenská sekcia** |

**Zápis**

**z 18. rokovania Výkonného prezídia Slovenskej sekcie IPA**

**zo dňa 21. 10. 2020, konaného formou telekonferencie**

Prítomní: Ján Kovalčik, Roman Záň, Ján Ignaták, Miloslav Ivica, Boženka Čambáliková, Peter Dulín

Program:

1.      Otvorenie (prezident)

2.      Predĺženie mandátu členov Výkonného prezídia Slovenskej sekcie IPA (prezident)

3.     Záver (prezident)

1. Rokovanie Výkonného prezídia Slovenskej sekcie IPA („ďalej len „výkonné prezídium“) prostredníctvom telekonferencie otvoril prezident p. Kovalčik a oboznámil prítomných s programom rokovania, ktorý všetci členovia výkonného prezídia dostali e-poštou v predpísanom termíne.
2. Vzhľadom k tomu, že z dôvodu epidemiologickej situácie v Slovenskej republike nie je možné uskutočniť Národný kongres Slovenskej sekcie IPA v čase stanovenom na Národnom kongrese Slovenskej sekcie IPA v Senci v roku 2019 je potrebné stanoviť nový termín konania Národného kongresu Slovenskej sekcie IPA. Prezident Slovenskej sekcie IPA p. Kovalčik navrhuje, aby sa Národný kongres Slovenskej sekcie IPA uskutočnil druhú sobotu, ktorá bude nasledovať po skončení epidemiologických opatrení. Prezident dal hlasovať o navrhnutom termíne. Všetci členovia výkonného prezídia boli za, nikto nebol proti a nikto sa nezdržal hlasovania.

Za účelom zabezpečenia činnosti Slovenskej sekcie IPA do konania riadnych volieb výkonného prezídia spracuje generálny sekretár Slovenskej sekcie IPA p. Ivica uznesenia výkonného prezídia, ktorými bude členom výkonného prezídia predĺžený mandát do právoplatného vyhlásenia výsledkov volieb uskutočnených na najbližšom zasadnutí Národného kongresu Slovenskej sekcie IPA.

Asistent generálneho sekretára p. Dulín uvedené uznesenia výkonného prezídia zverejní na internetovej stránke Slovenskej sekcie IPA.

3. Nakoľko ďalšie návrhy ani pripomienky do rokovania už predložené neboli, prezident rokovanie výkonného prezídia ukončil.

Zapísal:

Peter Dulín

Asistent generálneho sekretára Slovenskej sekcie IPA.